NACIONALNO PREVERJANJE ZNANJA

Nacionalno preverjanje znanja je poseben postopek preverjanja znanja, kjer vsi učenci 6. in 9. razreda v državi na isti dan rešujejo enake preizkuse znanja pod enakimi pogoji.

Z NPZ se preverja znanje, ki ga vsebujejo učni načrti pri posameznih predmetih. Njihov namen je pridobiti dodatno informacijo o znanju učencev in s tem prispevati k boljši kakovosti učenja, poučevanja in znanja ter pripomoči k zagotavljanju enakih izobraževalnih možnostih za vse učenke in učence.

* Opravljanje NPZ je obvezno za vse učence 6. in 9. razreda (izjema so učenci priseljenci).
* Prijavo učencev na NPZ uredi šola.
* Preverjanje se opravlja pisno in pri posameznem predmetu traja 60 minut. Na vseh šolah se začne ob 8.30 in konča ob 9.30.
* Izvede se v enem roku, praviloma v mesecu maju v tekočem šolskem letu.
* Dosežek učencev se vpiše v *Obvestilo o dosežkih pri nacionalnem preverjanju znanja*, ki ga učenci prejmejo ob koncu šolskega leta.

V 6. razredu se preverja znanje iz:

* slovenščine (4. maj 2021),
* matematike (6. maj 2021),
* tujega jezika – angleščine (10. maj 2021).

V 9. razredu se preverja znanje iz:

* slovenščine (4. maj 2021),
* matematike (6. maj 2021),
* tretjega predmeta, ki ga določi minister; v šolskem letu 2020/2021 je za našo šolo izbrana biologija (10. maj 2021).

Podrobnejše informacije o NPZ najdete na spletni strani Državnega izpitnega centra - <https://www.ric.si/preverjanje_znanja/splosne_informacije/>

Zapisala: Monika Kostanjšek, svetovalna delavka